SOALAN LAZIM PIN & BAYAR UNTUK KAD KREDIT BSN Latar Belakang PIN diperlukan apabila membuat pembayaran menggunakan kad di terminal jualan di Malaysia. Ini bertujuan meningkatkan keselamatan kad anda terhadap urus niaga tanpa kebenaran kerana numbor PIN anda hanya diketahui oleh anda. 1. Bilakah saya perlu menggunakan PIN? Anda memerlukan PIN 6-Digit untuk melaksanakan semua urusan pembelian runcit di terminal jualan, terminal layan diri di stesen minyak dan untuk pengeluaran tunai di ATM di Malaysia. 2. Apa yang saya perlu lakukan apabila menerima Kad Kredit PIN & BAYAR BSN baharu? Sila ikuti arahan di dalam Card Mailer untuk mengaktifkan dan menetapkan PIN 6-Digit anda. 3. Bagaimana saya boleh mendapatkan PIN 6-Digit saya? Terdapat tiga saluran yang disediakan untuk anda menetapkan PIN. Sila ambil perhatian kad kredit anda akan diaktifkan secara automatik sebaik sahaja PIN anda berjaya di tetapkan menerusi salah satu saluran di bawah: SALURAN-SALURAN YANG DISEDIAKAN UNTUK MENETAPKAN PIN 6-DIGIT ANDA Perbankan internet mMyBSN Atau SMS Atau Cawangan BSN (i) Pengguna Kali Pertama Langkah 1: Klik "Daftar" di sudut kanan bahagian atas laman utama BSN untuk bermula. Langkah 2: Selepas pendaftaran berjaya, teruskan ke Langkah (ii) di bawah. (ii) Pengguna myBSN sedia ada Langkah 1: Log masuk ke myBSN Langkah 2: Pilih "Manage Account" > "Credit Card Settings" > Pilih Nombor Kad Kredit dan "Submit" > Masukkan "New PIN" > Confirm PIN > Klik "Request OTP" > Masukkan OTP. Tandakan "Yes" pada kotak dan "Submit" Anda akan menerima mesej seteleh penetapan PIN anda berjaya. Sila guna nombor telefon bimbit yang didaftarkan dengan Bank. Langkah 1: Taip BSNPIN<jarak>No. KP <jarak>4-Digit akhir No Kad Kredit dan hantar ke 66300. Contoh: BSNPIN 800703077777 3456 Langkah 2: Terima PIN Sementara anda menerusi SMS. Langkah 3: Tukar PIN Sementara ke PIN Tetap anda di mana-mana ATM BSN dalam tempoh 24 jam*. Pilih Bahasa > Masukkan PIN Sementara > Pilih "Penukaran PIN" > Masukkan PIN Tetap > Sahkan PIN Tetap. *PIN Sementara adalah sah untuk tempoh 24 jam sahaja. Jika tamat tempoh, sila ulangi langkah- langkah di atas. Sila bawa Kad Pengenalan dan Kad Kredit BSN baharu anda untuk tujuan pengesahan. Nota: One-Time Password (OTP) akan dihantar ke nombor telefon bimbit yang telah didaftarkan dengan BSN. Jika anda tidak menerima OTP, sila hubungi nombor di belakang kad anda.
4. Bolehkah saya membuat pembelian menggunakan PIN Sementara yang diterima dari BSN? Atas alasan keselamatan, hanya PIN tetap akan diterima. Sila pastikan anda telah menukar PIN Sementara anda ke PIN tetap di mana-mana ATM BSN dalam tempoh 24 jam sebelum anda mula membuat pembelian. 5.Apakah yang akan berlaku sekiranya saya terlupa PIN? Jika anda terlupa PIN anda, anda tidak dapat menggunakan kad anda di terminal jualan, dispenser petrol automatik dan terminal layan diri yang memerlukan PIN. Untuk menetapkan semula PIN baharu, sila ikuti langkah-langkah dalam Perkara 3 di atas. 6. Apakah yang akan berlaku jika saya masukkan PIN yang salah? Anda dibenarkan sehingga tiga (3) cubaan sebelum kad anda disekat. Cubaan PIN yang terhad melindungi anda daripada kemungkinan perbuatan jenayah menggunakan kad anda. Jika kad anda disekat, sila hubungi Pusat Khidmat Pelanggan kami di 1300-88-1900 untuk bantuan. 7. Saya adalah Ahli Kad Tambahan. Bagaimanakah saya menetapkan PIN 6-Digit saya? Sila minta AHLI KAD UTAMA anda untuk menetapkan PIN bagi pihak anda menggunakan kaedah yang sama seperti dinyatakan dalam Perkara 3 di atas. 8. Saya akan berlepas ke luar negara. Apakah implikasi yang terlibat? Sila pastikan anda telah mengaktifkan kad dan menetapkan PIN 6-Digit anda sebelum ke luar negara. Di negara-negara yang mengamalkan penggunaan PIN, anda akan diminta untuk melengkapkan transaksi menggunakan PIN. Walau bagaimanapun tidak semua pasaran di luar negara menyokong penggunaan PIN. Jika terminal di luar negara tersebut tidak menyokong penggunaan PIN 6-Digit, anda boleh menggunakan tandatangan untuk meluluskan pembayaran. 9. Apakah yang akan berlaku kepada Kad Kredit baharu saya sekiranya saya gagal mengaktifkan dan menetapkan PIN saya? Kad anda masih sah. Walau bagaimanapun, untuk mengelakkan sebarang transaksi ditolak, anda dinasihatkan untuk mengaktifkan dan menetapkan PIN 6-Digit anda dengan segera sebaik sahaja anda menerimanya. 10. Bagaimanakah saya membuat pembayaran di terminal jualan? LANGKAH 1: Masukkan atau sentuhkan kad anda pada terminal. LANGKAH 2: Masukkan PIN 6-Digit anda apabila diminta. Tiada tandatangan diperlukan untuk pembelian RM250 dan ke bawah menerusi transaksi tanpa sentuh (contactless). 11. Bagaimana saya boleh pastikan PIN saya selamat? Adalah sangat penting bagi anda untuk merahsiakankan PIN anda supaya Kad PIN & BAYAR anda dilindungi daripada penipuan akibat dari kehilangan dan kecurian kad. Berikut adalah langkah-langkah untuk menjaga keselamatan PIN anda: Tidak menyimpan rekod bertulis tentang PIN anda bersama dengan kad.
Tidak membenarkan orang lain melihat PIN anda semasa anda memasukkannya. Tidak menyimpan PIN anda dalam bentuk yang mudah dikenalpasti sebagai PIN (contoh: tarikh lahir, tarikh ulang tahun, sebahagian daripada nombor telefon peribadi, nombor kad pengenalan dll). Tidak mendedahkan PIN anda kepada orang lain (termasuk pihak berkuasa, ahli keluarga atau pasangan). Tidak cuai atau lalai mendedahkan PIN anda. Sentiasa semak penyata dan transaksi untuk mengenal pasti sebarang aktiviti penggunaan tanpa kebenaran. Melaporkan kepada bank dengan segera jika anda menyedari kad anda hilang atau dicuri atau PIN anda telah diketahui oleh orang lain. *** OKTOBER 2019***